khistorydata/jeongjo-sjw-relations huggingface dataset:
정조 13년
閔台爀以備邊司言啓曰臣文淳曾任京兆堂上時依下敎與右尹臣林蓍喆分往江上頹壓民戶之修葺者一一審察仍又招集八江父老詢問諸般疾苦則頹壓民戶擧皆蒙恩安頓無一人失所棲屑之歎諸般疾苦隨其所告條列以聞而其一西江民金在深等以爲均廳案付船隻或有致敗則稅錢許頉自是事例而謂無加現終未頉給此後地方官立旨相考致敗船隻勿爲徵稅云其一金在深等以爲東氷庫典牲署尙衣院所納草薍與柴草載運自果川等四邑覓船運來自是前例而間因有弊革罷邑運之規自均廳出給每船船價十五兩於楊花等四鎭使之賃船載來以其價廉擧皆不願不得已收斂於各船船主補其不足矣伊來厥數漸加與均廳稅納少無異同一船兩稅極爲冤枉云其一汝矣島民盧昌大栗島民韓光泰等以爲戶曹典牲署司圃署田土耕食納稅矣潦水無前慘被災荒而各司稅納依舊督徵云汝矣島民李昌培等以爲戶曹泥生田土耕食納稅而年前浦落處戶曹雖已折半減稅至於今年兩次大水成川覆沙而該曹納稅依舊督捧云其一龍山運負契人林日新等以爲各倉役人與運負契人稅大同運納時分半擔負均分雇價本無彼此之多寡加減自是法典所載而一千石擔負雇價十一石七斗五升中倉役人不有定式加取半石此後依法典均分云其一西江黑石里民鄭德良等以爲運負資生自是江民本業而見失於龍山民之後無以聊生將至渙散依前還屬於各江云其一龍山麻浦民金珍彬等以爲八江民資生各有其路望遠合井兩里氷魚船也西江稅大同穀草船也露梁秀魚船也麻浦靑石魚船也各守其業無相攘奪矣挽近以來牟利之徒將欲榷利本業外兼竝他業渠輩所業靑石魚船每每誘去云其一龍山新倉契募民全有泰等以爲大同倉庫先設京畿於城中後設三南於龍山招募民人專責守護此所謂募民也京畿三南稅穀之擔負下陸受食雇價此所謂役人也惠廳入啓定奪渠等屢百年流來資生而其中京畿役人見奪於京畿主人者極爲冤悶云其一望遠合井兩契民朴喜聞等以爲渠等所居之地專以氷魚船資生矣近來西江民鄭龍河任聖泰等奪取氷魚船俾泊渠村浦口渠等緣此失業云其一西江栗島民韓光泰等以爲渠等以鹽魚船爲業而魚物廛人收稅之時增衍其數捧稅過多年前御史以此啓達使平市署一依果川例收捧事定式矣廛人蔑視疲殘如前過濫云其一纛島民金兊昱等以爲渠等大柴木廛始創於最初成村之時上江流下之木物馬運人負作爲生涯內長木廛不過中間設置者故買得木物於外廛通同發賣矣壬寅年間內廛忽生都執之計大中小椽暗錄於市案故渠輩失業狼狽外廛依舊復設云其一龍山七契民黃成柱等以爲西江麻浦俱有米廛而獨龍山七契民人之繁稠不啻倍蓗而龍山越一大岡貿米於麻浦之故隆冬積雪之時老弱窮殘之類不得備糧絶火居多特設一廛於龍山俾除民弊云其一各江鹽船船人金重哲等以爲産鹽之處官無收稅之事矣再昨年南陽官諉之稅穀船價創設無前之鹽稅每石收捧一分通計一年將至累千云矣今此詢瘼之擧寔出於軫念民隱之德意無論巨細盡爲入錄而其中有事關稅額者有事關爭訟者有事關創始者有事關査決者詳考其來歷顚末然後可以決折令各該衙門及畿營詳細査究論理報來後稟處何如傳曰潦節詢瘼有命而過秋涉冬今始草記又踰今年是無異於欺民往復各司及該道一兩日內秩秩區別論理指一稟處可也
정조 13년
己酉十二月十四日辰時上御重熙堂左副承旨入侍時左副承旨李益運假注書洪樂游記注官白慶楷金健修以次進伏訖上曰崇義殿致祭承旨誰欲進去乎益運曰姑未定矣上曰程道爲幾里云耶益運曰聞是二日程而里數未能的知矣上曰廟堂以孫相龍密符替納事俄於回啓有充軍之請此則過矣抑或有前例乎益運曰臣亦未詳矣上曰同副承旨入侍出榻敎賤臣承命出傳與同副承旨洪仁浩偕入進伏訖上曰殿講在明停擧齋任儒生解停事分付可也賤臣承命出傳上曰禁府羅將之尙置紅馬木外更思則殆近如待暴客一羅卒足矣餘皆撤去分付該部官員此後疏儒使之不踰香橋可也仁浩曰武烈祠祭文數日內書下然後可以下送矣上命書祭文訖上曰有司堂上入侍出榻敎賤臣承命出來與有司堂上沈頤之偕入進伏訖上曰以黃海前兵使密符替納事廟堂至請充軍予意則未知其適當矣頤之曰大臣似考例爲之矣上曰更爲詳考前例後草記而裨將則嚴棍査問可也上曰政官牌招開政出榻敎命益運書傳敎曰大政當前職務相妨藥房提調洪良浩許遞其代今日政差出仍命退諸臣以次退出
정조 13년
己酉十二月十四日巳時上御重熙堂左承旨入侍時行左承旨徐鼎修記事官徐有聞記注官金健修記事官金祖淳以次進伏訖上命書傳敎曰開坼在明各司提調在外人許遞今日政差出使之限內磨勘命讀公事書判付訖命退承史以次退出
정조 13년
行都承旨金光默坐行左承旨徐鼎修坐右承旨李益運坐直左副承旨申耆坐右副承旨洪仁浩坐同副承旨李晩秀坐直注書徐有聞別仕直一員未差假注書洪樂游仕直事變假注書金羲淳仕
정조 13년
申耆啓曰備邊司郞廳來言今日賓廳日次而上前開坼相値不得來會云矣敢啓傳曰知道
정조 13년
洪仁浩啓曰大司憲李𡊠執義申禹相掌令鄭東觀許晪持平韓致應在外持平李敬心疏批未下監察茶時之意敢啓傳曰知道
정조 13년
李益運啓曰校理尹光顔以其親病陳疏徑出原疏今方捧入矣所當直捧禁推傳旨而此與無端徑出有異推考警責何如傳曰允
정조 13년
以禮曹通禮院褒貶啓本傳于李益運曰申飭之後果有實效乎如或不然貶題可謂外題當一倂試議而今姑寬限此啓目還給以五十日爲限過限後與吏曹堂上眼同試議更爲磨勘萬一依舊則磨勘堂上令吏曹草記重勘大抵御前東西唱如無已出六中近日爲之之人將不得成樣乎寧有如許國體以此嚴飭不能長進則贊儀及行首引儀亦爲嚴治今番都目如有引儀窠以應薦中直堪御前唱人擬入事嚴飭吏曹
정조 13년
以吏曹判書洪良浩參判閔鍾顯再牌不進推考傳旨傳于申耆曰此傳旨勿施更爲牌招
정조 13년
有政吏批判書洪良浩進參判閔鍾顯陳疏入啓參議丁範祖牌不進行都承旨金光默進以閔鍾顯爲知春秋閔台爀爲全羅監司尹師國爲原春監司李邦榮爲楚山府使濟用主簿洪㝡榮東部都事李可運相換禮曹正郞趙慶遠工曹正郞白慶楷相換
정조 13년
兵批判書金尙集參判洪檍參議柳焵病參知李師濂入直進左副承旨申耆進副司直閔台爀單付
정조 13년
傳于申耆曰弘文提學入侍
정조 13년
申耆啓曰春帖子製述人旣已抄啓矣大提學金鍾秀待明朝命招以爲出韻科次之地何如傳曰允
정조 13년
李晩秀以弘文館言啓曰本館上番闕直事甚未安副校理李冕膺卽爲牌招入直何如傳曰允
정조 13년
金光默以吏曹言啓曰曹所屬宗簿寺官員等矣今己酉年秋冬等褒貶當爲等第而因本寺提調有故不得磨勘之意敢啓傳曰知道
정조 13년
金光默以戶曹言啓曰今己酉秋冬等所屬各司褒貶啓本中西部奉事徐季修與參議臣李敏輔爲娚妹相避故判書臣金履素獨爲磨勘以入之意敢啓傳曰知道
정조 13년
金光默以戶曹言啓曰本曹郞廳及所屬各司官員今己酉秋冬等褒貶依前例磨鍊以入而軍資監司宰監司䆃寺因都提調提調有故不得磨勘去春夏等褒貶時軍資監司宰監司䆃寺因都提調提調有故限內不得磨勘矣今則其時官員已多遷轉難以考績依近例蕩滌何如傳曰允
정조 13년
金光默以戶曹言啓曰本曹所屬各司今己酉秋冬等褒貶磨勘之際曹郞廳啓本中一字五部啓本中四字誤書擦改之意敢啓傳曰知道
정조 13년
金光默以戶曹言啓曰本曹所屬各司今己酉秋冬等褒貶時軍資監司宰監司䆃寺因都提調提調有故不得磨勘之意草記矣今因飭敎司䆃寺褒貶等第始纔來到故依例追磨勘以入之意敢啓傳曰知道
정조 13년
金光默以禮曹言啓曰各陵殿園墓本曹郞廳四學童蒙敎官通禮院典牲署東西活人署成均館禮賓寺圖畫署官員等今己酉年秋冬等褒貶依例等第以入而宗廟署社稷署景慕宮承文院觀象監奉常寺內醫院東南關王廟掌樂院司譯院典醫監東西氷庫惠民署官員等各其司領事都提調提調及堂上有故不得一體磨勘弘文館藝文館春秋館待本館褒貶追後磨勘以入之意敢啓傳曰知道
정조 13년
金光默以禮曹言啓曰今此秋冬等褒貶等第時成均館官員等啓本中三處刀之意敢啓傳曰知道
정조 13년
金光默以禮曹言啓曰今此春秋館官員秋冬等褒貶啓本中六處刀之意敢啓傳曰知道
정조 13년
金光默以禮曹言啓曰曹所屬春秋館官員等今己酉年秋冬等褒貶依例等第以入而弘文館藝文館官員等以各其館領事不備不得一體磨勘之意敢啓傳曰知道
정조 13년
金光默以禮曹言啓曰今此本曹所屬官員等褒貶時童蒙敎官宋煥質與參議臣孟至大有應避之嫌不得同議磨勘別啓本以入之意敢啓傳曰知道
정조 13년
金光默以禮曹言啓曰曹所屬宗廟署官員等今己酉年秋冬等褒貶因傳敎追後磨勘以入之意敢啓傳曰知道
정조 13년
申耆以備邊司言啓曰黃海前兵使孫相龍邊遠充軍事草記批旨內納符雖係無例充軍亦似如何替納裨將令有司堂上嚴問捧供更爲論理定律名草記事命下矣依下敎孫相龍幕裨張德胄處以密符事體至爲嚴重遞歸之藩臣帥臣輒皆親納則病勢雖曰不輕百里外替人呈納委折發問目嚴加盤覈則所告內以爲交龜翌日宿病猝發添以毒感寸寸擔舁行到長湍地一倍越添昏無省覺矣昨日曉頭少收精神言於幕屬曰密符之中路替納雖未知有例與否目下病勢萬無回生之理寧犯擅納之罪不可留滯於將絶之身替人呈納臣分可安仍爲解傳故矣身不知密符之不敢中路替納遽然受來云施以嚴棍反覆査問而所供一如前辭蓋其病狀沈篤雖不得趲程復命多日淹滯比諸中路替納分義之惶悚爲罪之輕重不啻懸殊則自創無前之事百里之外替人呈納萬萬驚駭律文之外事當有別般嚴處之道故當初果以充軍之律草記請勘而大典通編密符親納條有不遵命者卿宰重推通政禁推之文且兵水使之勘以充軍雖未及廣考遠例往在丙申因先朝下敎訓將李章吾被喬桐充軍之律此是特敎宜不敢援以爲例則充軍一款雖無可據武帥之百里外替納事未前聞則但以通編所載重推禁推之律施行恐非所以尊法綱重師律之道黃海前兵使孫相龍爲先施以削職之典仍令該府拿問處之何如傳曰允
정조 13년
申耆以兵曹言啓曰本曹今己酉年秋冬等褒貶等第磨鍊以入而曹所屬軍器寺訓鍊院官員等矣褒貶因各其司提調及堂上有故不得一體磨勘之意敢啓傳曰知道
정조 13년
申耆以兵曹言啓曰慶熙宮衛將金瑞應身病猝重勢難供職呈狀乞遞輪番之任不可久曠今姑改差何如傳曰知道
정조 13년
申耆以兵曹言啓曰本曹今己酉年秋冬等褒貶啓本中刀擦一處之意敢啓傳曰知道
정조 13년
金光默以工曹言啓曰本曹郞廳今己酉年秋冬等褒貶及屬司尙衣院掌苑署造紙署今己酉年秋冬等褒貶合四度磨勘以入而屬司繕工監瓦署典涓司今己酉年秋冬等褒貶因各該司提調之有故限內不得磨勘屬司瓦署今己酉年春夏等褒貶亦因該署提調之有故限內不得磨勘其時官員亦多有遷轉者依近例蕩滌之意敢啓傳曰知道
정조 13년
申耆以訓鍊都監都提調意啓曰今己酉年秋冬等褒貶磨勘以入之意敢啓傳曰知道
정조 13년
申耆以禁衛營都提調意啓曰今己酉秋冬等褒貶磨勘以入而去戊申春夏秋冬兩等及己酉春夏等褒貶未得磨勘矣從事官及諸將官多有遞改今不得磨勘依例蕩滌之意敢啓傳曰知道
정조 13년
申耆以御營廳言啓曰今己酉年秋冬等褒貶依例磨勘以入之意敢啓傳曰知道
정조 13년
金光默以耆老所言啓曰本所堂上多有身病今秋冬等褒貶啓本限內不得封進之意敢啓傳曰知道
정조 13년
申耆以中樞府判府事意啓曰今秋冬等褒貶當爲等第而領府事臣金致仁有身病限內不得磨勘之意敢啓傳曰知道
정조 13년
金光默以敦寧府言啓曰府郞廳等矣今秋冬等褒貶等第當爲磨勘而首堂上身病限內不得爲之之意敢啓傳曰知道
정조 13년
金光默以忠勳府言啓曰今己酉年秋冬等褒貶當爲磨勘而有司堂上仁陵君臣李在協在外延豐君臣李𡊠陳疏在外限內不得爲之之意敢啓傳曰知道
정조 13년
申耆以宣惠廳都提調意啓曰本廳郞廳今己酉秋冬等褒貶等第磨勘以入之意敢啓傳曰知道
정조 13년
申耆以濬川司都提調意啓曰本司都廳及郎廳今己酉年秋冬等褒貶等第磨勘以入之意敢啓傳曰知道
정조 13년
申耆以二所巡廳言啓曰去夜初更五點量犯夜人訓鍊都監付料軍官出身金樂昭執捉依例移送義禁府之意敢啓傳曰知道
정조 13년
洪仁浩以義禁府言啓曰因二所巡廳啓辭去夜初更五點量犯夜人出身金樂昭移送本府事命下矣金樂昭今方待命卽爲拿囚之意敢啓傳曰知道
정조 13년
校理尹光顔疏曰伏以臣之老母屢經重病氣息凜綴臣區區憫煎之私纔以陳聞於乞養之章矣近因番次之苟艱多日持被未得歸視俄自筵退卽接家信則臣母之病陡添於日氣嚴冷之餘寒感乘虛食飮全減凘頓眩憊奄奄床席轉側須人臣聞此報五情焦熬按住不得忙陳短章徑出禁扃伏乞聖慈諒臣情理之悶迫亟命鐫遞臣職俾得便意救護仍治臣擅離之罪以肅朝綱不勝幸甚答曰省疏具悉爾其勿辭救護母病
정조 13년
己酉十二月十五日辰時上御熙政堂儒生日次殿講入侍時行都承旨金光默行左承旨徐鼎修行右承旨閔台爀左副承旨李益運右副承旨申耆同副承旨洪仁浩記事官徐有聞假注書洪樂游記注官趙慶遠金鳳顯二直提學金載瓚檢校直閣李晩秀考官鄭昌順吳載純李時秀參考官柳焵尹㬦鄭萬始尹光顔以次侍立上曰吏兵房承旨持京外褒貶啓本先爲進前可也光默耆持啓本進前開坼讀奏訖命書傳敎曰六臘考績豈但爲守令殿最觀於所考績之題品推以足驗道伯之能否予於湖南事不能弛慮久矣特以年事稍實數遞反歸厲民事事含垢延拖至今者今日欲以守令貶目兼觀道臣堪任與否及其折見不可以無一開眼言所謂四十六倅之題語甲似乙乙似甲人之剛柔治之優劣無以區別較量尤可駭然者以滿瓜之雲峰武倅塞責於中考道伯若此朝廷何以尊守令何所忌乎巽軟如是而彈壓難責列邑不畏上營則其弊自歸於小民遞易不可顧其在重考績之道亦不可仍置全羅監司尹行元罷職原貶目令政院爻周下送待新伯到任更爲磨勘登聞事分付又命書傳敎曰考績之法雖曰掃地旣非弄劇之擧則以近二十朔守令曰以稍聞新譽新之一字萬萬礙眼若是而尙可曰考績乎外此題品雜之以俗所謂才談諧語此等處每多寬恕故朝綱無以振刷原春監司李度默亦爲罷職原啓目爻周下送待新伯到任更爲磨勘一以嚴考課之意一以懲要譽之習又命書傳敎曰今年本道諸邑苟無大無良大不治則纔經莫重大役迎送之弊民邑當受困己以十分斟量之意前此筵席屢有提敎下考雖緣面諭而趑趄竝與中考而奉承傳之振威一邑外皆不擧論此則誠過矣烏在其嚴考課之意乎京畿監司徐有防從重推考錦營考績亦欠嚴明旣許能文不咎滯訟是豈無憚大吏之意外此中考不過是龔黃復起難得純褒之弊邑殘弁委寄之本意果安在哉忠淸監司權亦爲從重推考兩道伯貶目還下送直令改修事近如何道伯之新除者考課之限畿內三十日他道五十日今番則半減皆令限內更爲磨勘上送事嚴飭以濟用監貶目命書傳敎曰日前見請汰吏曹草記以連三次不參守令講爲言而欲爲從後處分姑令置之觀此貶目洪㝡榮所爲極爲駭然如渠幺麽殘蔭豈敢言處義二字況名編戚家則曰生曰死不顧其身有官職則喘喘隨行無官職則涔涔縮伏可也焉敢爲此突兀之擧乎設令渠驕心未已依舊放恣該監則進參該曹則故避此尤當句內不成說大抵爲人不若渠兄之醇謹心嘗悶之今番擧措頗有意思此等之習無難售之蓋無畏懼心而然初欲勘以定配之律姑且參酌本監主簿洪㝡榮部官相換使之甘心吏役仁浩曰殿最等第親書法意至重所當致愼而咸鏡監司李秉模今秋冬等褒貶啓本間有草劃事甚未安推考何如上曰依爲之出擧條晩秀曰卽伏見南兵使李文德今秋冬等褒貶啓本則邊將無一人居下殊無嚴明殿最之意推考警責何如上曰依爲之出擧條光默曰卽伏見咸鏡監司李秉模黃海監司李洪載今秋冬等褒貶啓本則守令無一人居下殊無嚴明殿最之意兩道道臣竝推考警責何如上曰依爲之出擧條晩秀曰卽伏見平安監司鄭昌聖京畿水使南憲喆全羅兵使李潤彬忠淸水使柳文植全羅左水使李健秀右水使李文喆今秋冬等褒貶啓本則邊將無一人居中居下殊無嚴明殿最之意竝推考警責何如上曰依爲之出擧條仁浩曰王府照律付過還職人考績時憑考黜陟事載在大典通編矣兵曹佐郞李永馥纔於今月初有付過放送之命而今番殿最循例書入故査問該曹則禁府初不文移未得覺察云該府擧行之稽忽誠甚未安當該堂上推考何如上曰依爲之出擧條上曰命官右相代金履素爲之沈煥之在外代柳焵爲之出榻敎上曰考官金履素代鄭昌順爲之出榻敎上曰奉命承旨許遞前望單子入之待下批牌招察任出榻敎命書傳敎曰三次殿講一日竝設將至晩暮八月朔日次殿講以製述代行卽令諸生知悉上曰製述試官徐有隣金憙尹行任尹悌東金祖淳爲之出榻敎儒生殿講訖上曰製述試官卽爲入侍可也有隣等以次進伏訖命書御題表題又命儒生入庭行四拜禮訖命懸題上曰日勢向晩寒事如此赴擧儒生必有呵凍之患火具卽令備給而諸生中如有不願製呈者惟意退去之意使之知悉可也命書傳敎曰政官牌招開政湖南伯代問于大臣以剛明有風裁廉聲人另擇差擬使之歲前赴任以敬差官狀啓命書傳敎曰業已料之諸道敬差官下去時申飭何如而不惟不知戢特敎之下諸道伯皆無一言登聞近來朝令之不能恪遵乃如此如許道伯卽其地定配固無足惜此非曰道道皆然姑從三令之義第令廟堂嚴飭行會各該道俾知改圖改愆之方無敢以無乎登聞藉曰不知如許聾憒之監司何責分憂乎此意一體嚴飭上曰吏曹判書參判竝更卽牌招參議一體牌招出榻敎有隣曰氷庫主梗官之辭朝每在於司寒祭後數日之內而又以日限之無得違越不計伊時寒暖輒已入來復命或致氷丁不堅固之歎事體所在誠甚未安此後則辭朝依例爲之伐氷則待其氷腹之堅固量宜擧行而如其留連有弊則許以從便往來鑿取日字依前定限施行之意一體分付何如上曰依爲之出擧條上曰試所承旨留此捧券與試官入侍而侍衛及諸臣竝退出可也上還內諸臣以次退出
정조 13년
己酉十二月十五日申時上御重熙堂弘文提學入侍時行左承旨徐鼎修記事官徐有聞記注官金鳳顯記事官金祖淳弘文提學徐有隣以次進伏訖上御考儒生試券訖上曰今日儒生製述時比較人明日來待出榻敎命退承史以次退出
정조 13년
行都承旨金光默坐行左承旨徐鼎修坐右承旨李益運坐左副承旨申耆坐右副承旨洪仁浩坐直同副承旨李晩秀坐直注書徐有聞別仕直一員未差假注書洪樂游仕直事變假注書金羲淳仕
정조 13년
申耆啓曰典醫監薦狀單子中提調塡銜左右倒次奏御文字所當審愼而如是不察事甚未安該監提調推考何如傳曰許遞差其代口傳差出捧納承旨推考
정조 13년
以承旨房望傳于李益運曰仍
정조 13년
傳于洪仁浩曰右副承旨同副承旨入侍
정조 13년
以吏曹參議丁範祖再牌不進罷職傳旨傳于洪仁浩曰只推
정조 13년
吏曹口傳政事以李聖圭李獻慶爲典醫監提調
정조 13년
李晩秀啓曰卽見慶尙右兵使尹得逵褒貶啓本則封發月日以十二月十五日書塡而今日到院其間日字不滿二日殿最事體本自嚴重奏御文字尤當審愼而修啓則先期封發日字則姑爲退塡事未前有萬萬駭然且於査問之際該閫將校初無領來之事云其所擧行亦極慢忽原啓本還下送使之改修正上送該兵使所當重勘而本院請推之外無他可施之罰何以爲之敢稟傳曰萬萬駭然其罪狀令廟堂論理勘律草記可也
정조 13년
以承傳宣傳官望筒傳于李晩秀曰元承傳李基成番次相妨減下尹恒儉意謂了了觀於今番試講全不熟習近來文武稍有坐地者便生自足之心心常痛惡況渠乎本職仍帶猶過矣兼任非可論啓螺減下每聽傳箭與取稟之聲意謂勤勵今番試講太不操心操心者如是不能鍊習乎名以宣傳官不知行用號令將焉用哉兼任猥矣啓螺亦爲減下
정조 13년
李晩秀以弘文館言啓曰本館上番無他推移之員不得已以下番姑陞入直之意敢啓傳曰知道
정조 13년
申耆以吏曹言啓曰京畿監司徐有防崇義殿改建畢役狀啓判付內監董人請賞事令該曹草記回啓事命下矣該郡守韓文洪旣有府使除授之命監董各人則竭力奔走勞勩俱極嘉尙其中前郡守李東弼陞敍郞廳韓衡鎭閑良鄭宅升合施帖加成給之典而事係恩賞自下不敢擅便上裁何如傳曰允
정조 13년
洪仁浩以義禁府言啓曰黃海道徒流案中文化縣定配罪人林淳浩放字書下矣卽爲放送事分付該道道臣之意敢啓傳曰知道
정조 13년
己酉十二月十六日辰時上御誠正閣應製儒生比較入侍時右副承旨洪仁浩同副承旨李晩秀假注書洪樂游記注官金鳳顯記事官金祖淳以次進伏訖上曰大提學命招啓辭昨日允下今果出牌乎晩秀曰啓辭姑未下矣上曰昨日分明允下亟令政院査問卽爲出牌可也賤臣承命出傳上曰儒生皆已待令乎仁浩曰待令於閣外矣上曰比較儒生皆令入庭行禮可也儒生柳之羽尹魯東尹永儀鄭得中李肇源金鐮入庭行四拜禮訖上命晩秀書御題題醉翁亭上樑文仍命懸題上曰承旨仍留試所捧券後入稟可也上還內仁浩等承命捧券後微稟以次退出
정조 13년
己酉十二月十六日申時上御重熙堂右副承旨入侍時右副承旨洪仁浩假注書洪樂游記注官金鳳顯記事官金祖淳以次進伏訖上曰新及第尹永儀使之入庭進退可也上敎永儀曰南漢科拔榜予尙記有而至今嗟惜矣爾之弟永僖以抄啓屢魁製講官至三品爾又見應製御考賜第此是特出常格而爾等事甚可嘉也仍命以兄則再次賜第弟則十魁應製爲題作進退表以奏可也永儀製進訖命退出仍命承史退去諸臣以次退出
정조 13년
行都承旨金光默式暇行左承旨徐鼎修坐右承旨李益運坐左副承旨申耆坐直右副承旨洪仁浩坐同副承旨李晩秀坐直注書徐有聞別仕直一員未差假注書洪樂游仕直事變假注書金羲淳仕
정조 13년
藥房都提調蔡濟恭右承旨李益運啓曰伏未番日間聖體若何寢睡水剌之節何如臣等率諸御醫趁早入診詳察聖候爲宜王大妃殿調攝中氣候何如繼進湯劑今日當爲議定臣等不任區區憂慮敢來問安竝此仰稟答曰知道慈殿氣候大體一樣卿等不必入侍湯劑則以正傳加味二陳湯限十貼煎入後更爲議定宜矣王大妃殿惠慶宮中宮殿藥房口傳問安答曰知道
정조 13년
李晩秀啓曰來二十一日朝參日次矣敢稟傳曰停
정조 13년
李晩秀啓曰來二十一日輪對日次矣敢稟傳曰爲之
정조 13년
李益運啓曰今十二月二十日都目政事爲之之意敢啓傳曰知道
정조 13년
申耆啓曰假注書洪樂游身病猝重勢難察任今姑改差何如傳曰行公未久焉敢請遞此啓辭勿施歲前更勿煩稟
정조 13년
傳于申耆曰右捕將申大謙命召旣已來納前望單子入之待下批牌招
정조 13년
右邊捕盜大將前望單子入之李漢豐落點
정조 13년
李晩秀以內醫院都提調意啓曰副提調金光默今日問安不爲仕進卽爲牌招以爲同參議藥之地何如傳曰允
정조 13년
李晩秀以備邊司言啓曰慶尙右兵使尹得逵罪狀令廟堂論理勘律草記事命下矣十二月十五日卽各道褒貶上前開拆之日故外方褒貶皆隨其道里遠近前期封發以爲趁十五入啓之地則嶺外千里之兵營決無十五日始封發之理假令十五封發亦必無十六到京之理此似由於本道監司待限滿封褒貶在於望間故兵營褒貶同議次送示監營還來之後定以望間同時封發而狀本中日字則塡以望日封發則在於望前故致有此違端之綻露也殿最奏御事體至重詐不以實之律在所難免啓本上送時不令營校領納亦難免違格式傷事面之罪慶尙右兵使尹得逵爲先拿問處之何如傳曰旣曰與道伯相議云爾則限前封啓亦甚可訝竝與原狀之昨發今到委折査問道帥臣處待其報來同爲論理草記論勘可也
정조 13년
申耆以兵曹言啓曰拆見諸道褒貶啓本則統制使申應周啓本中蛇梁萬戶金東昌旣以盡勉搜討爲目則宜置下考而置諸中考平安兵使李東曄啓本中幕嶺萬戶李明宇旣以奚受稅謗爲目則宜置下考而置諸中考殊無嚴明殿最之意當該帥臣竝推考警責金東昌李明宇下考施行何如傳曰允
정조 13년
申耆以兵曹言啓曰本曹佐郞朴崙壽身病猝重屢度呈狀乞遞宿衛重地不可久曠今姑改差何如傳曰允
정조 13년
申耆以兵曹言啓曰宣薦內禁衛取才時三技以上入格人單子書入之意敢啓傳曰知道
정조 13년
禁府啓目前假注書趙台榮原情云云傳旨內辭緣泛稱遲晩刑推得情何如判付啓分揀放送爲良如敎
정조 13년
洪仁浩以義禁府言啓曰因二所巡廳啓辭今月十四日初更五點量犯夜人出身金樂昭拿囚矣金樂昭依例隨更數決杖十度放送之意敢啓傳曰知道
정조 13년
洪仁浩以義禁府言啓曰黃海前兵使孫相龍拿問處之事傳旨啓下矣孫相龍自任所未及上來云依例發遣府書吏所到處拿來何如傳曰允
정조 13년
行都承旨金光默病左承旨未差右承旨李益運坐直左副承旨申耆坐右副承旨洪仁浩坐直同副承旨李晩秀坐注書徐有聞別仕直一員未差假注書洪樂游仕直事變假注書金羲淳仕
정조 13년
李益運啓曰各道兵水營殿最與觀察使同議磨勘法意甚重且有定限而卽見前慶尙左兵使南志默褒貶封發狀啓及左水使李鴻運褒貶啓本書目則封發日字俱以今月初十日書塡原啓本雖已捧入不待限滿徑先同議有違格例不可無警當該帥臣竝推考該道道臣一體推考何如傳曰允
정조 13년
傳于李益運曰吏曹參判閔鍾顯疏批已下牌招察任
정조 13년
以吏曹參判閔鍾顯牌不進推考傳旨傳于李益運曰更爲牌招
정조 13년
傳于李益運曰左承旨入侍
정조 13년
傳于李益運曰左承旨許遞前望單子入之待下批牌招察任
정조 13년
申耆以兵曹言啓曰依下敎臣開坐龍虎營發遣將校捉來申大謙拿入發問目取招問目內汝矣身昨夜所下嚴敎萬萬震懍苟有一分嚴畏之心所當囚服泥首卽地請譴而不此之爲乃敢自居以軍銜偃處於依幕少無惶蹙之意者已萬萬駭痛而晩後稱以待罪猶着鬃巾別將之任亦爲冒帶揆以分義放恣無嚴莫此爲甚前後委折一一直告所供內矣身昨於南別營取才處所聞自壯勇營捉去行首捕校之報不勝警惶徑歸私次仍詣闕外直房伏承嚴敎而愚迷所致罔知攸措果不能卽地待罪自陷於罔放之罪至於鬃巾則初果脫去而夜深之後寒極體凍揮項掩耳之際自不免竝與帽子而着之此亦矣身之死罪別將之仍帶捕將罪遞之後則認以爲別將之任亦當在於改差之中夜色已深神思迷錯亦不能卽報於主將到今追思矣身之前後罪狀萬殞猶輕問目內辭緣惶恐遲晩云矣旣有嚴問草記之命故捧供以入而申大謙之今番罪犯係是罔赦至於身帶領軍之任出往江外猶屬細故而師律所關不可不嚴繩爲先汰去令該曹拿問處之何如傳曰着紅衣之掖隷因傳敎決棍則不脫紅衣佩通符之從事官因傳敎決棍則不解通符況奉命擧行白衣捕校之縛來自是常事設或知而縛來亦是當然則頑悍捕校成群擧訴此何等變怪該營提調之反以此事歸罪該卒至有請治之擧巽軟甚矣此際名以捕將乃反右袒捕校至欲草記草記云者是何擧也外方之營邑體統猶不敢乃爾況奉命擧行之事乎以奉命擧行之事草記論罪則其罪誰可當乎渠若有知覺聞此下敎之後宜乎鑽地求死之不得而初則偃處公廨末乃着鬃巾待命如許人事還不足深責故只命收符後自處則所帶別將領軍重任不卽呈訴乞遞徑往城外所爲節節無據初欲決棍究問渠雖不足責推以思之者渠祖也大抵壯營設置後巖加檢束各營之所知而檢束自檢束體統自體統此等處若或一毫放忽則其流之弊誠有難言故耳然旣付無足責之科且念渠家先祖決棍今姑安徐而別軍職座目板渠名已令抹去渠何以自立於世乎此足以當次律以下律名豈有加施之罪乎以此分付姓名抹去於莫重受押座目則所謂別將之任遞與不遞非所可論以改差出代可也
정조 13년
申耆以兵曹言啓曰五衛將安允奭金鍾義俱以在外未上來番次苟艱云宿衛輪番之任不可久曠竝改差何如傳曰允
정조 13년
吏曹參判閔鍾顯疏曰伏以臣於日前忽伏奉天官佐貮之命華誥儼降天牌荐臨臣誠倘怳感泣且驚且惶經涉數日益不省措躬之所也念臣不材無能最居人下而十數年間恩造罔極前後踐歷涯分已踰曾無絲毫之效而曲費陶甄之化至於前春以來拯濟於必死之地收錄於衆棄之餘雖天地之大河海之廣猶未足以喩此盛德以臣銘鏤圖報之寸忱正使赴湯蹈火糜身粉骨猶尙甘樂之況玆所叨是何等淸要而前望特點事出常格眷顧若偏光寵赫然臣之一身旣非自有惟當含恩竭蹶生死向前夫豈敢爲循常飾讓之計而第伏念銓選之職有國所重掄揀之際倍加難愼或以鑑識之明或以聲望之著或取其諳鍊政法蓋不宜人人而輕授也若臣者性旣儱侗識又昏短疏迂而不解周旋懶拙而全廢應接雖尋常百執事之末猶恐不稱況於當世之人物初未經意銓家之格例素所茫昧而一朝不自量度冒當匪據與聞於甄別進退之際則是猶責聾瞽以審音辨色畢竟狼狽可立而待臣身甚微縱不足恤其於名器之䙝越聽聞之駭惑何哉抑臣罪戾之蹤釁垢難濯人言之憯餘悸尙存雖荷生成之澤復齒簪紳之列而每承除命輒不勝其惶愧恧蹙然此猶是閑漫差除耳乃若今玆職名則以臣顚沛之餘初入睢盱之場冥行孤立理必無幸尙奚望其平物情而遠官謗以卒承我聖上終始庇保之至仁盛意也哉此又臣之所大懼也反復思量無路進身召牌之下屢犯違傲猥將微懇上瀆崇聽尤增死罪伏乞聖慈俯賜諒察亟命鐫削臣新授之任仍勘其瀆撓之罪以肅朝綱不勝幸甚答曰省疏具悉卿其勿辭行公
정조 13년
己酉十二月十八日辰時上御重熙堂左承旨人侍時行左承旨徐鼎修假注書洪樂游記注官金健修記事官金祖淳以次進伏訖上命讀公事書判付訖上曰藥房提調前望單子入之出榻敎命退承史以次退出
정조 13년
都承旨未差左承旨李益運坐右承旨曺遠振坐直左副承旨申耆坐右副承旨洪仁浩坐直同副承旨未差注書徐有聞別仕直一員未差假注書洪樂游仕直事變假注書金羲淳仕
정조 13년
洪仁浩啓曰大司憲李𡊠執義申禹相掌令鄭東觀許晪持平韓致應在外持平李敬心疏批未下監察茶時之意敢啓傳曰與未肅拜呈告諫臺竝許遞
정조 13년
申耆啓曰同副承旨李晩秀今日不爲仕進卽爲牌招何如傳曰待開門牌招
정조 13년
以吏曹參判閔鍾顯參議李祖承牌不進傳旨傳于洪仁浩曰勿施以前牌催促
정조 13년
洪仁浩啓曰吏曹參判閔鍾顯謂有身病特敎申飭之下懸牌闕外終不入來事體所在萬萬未安從重推考何如傳曰近來懸牌之規誠亦紀綱所關古則無此擧此規不禁國體何以尊乎此後申復舊規所謂懸牌二字更勿煩稟至於亞銓處義誠莫曉也從重推考牌去來催促
정조 13년
兵曹以任嵂爲訓鍊都監中軍
정조 13년
傳于洪仁浩曰賑邑守令不可一刻曠官昌城府使有闕之代令該曹口傳差出仍令不多日內辭朝
정조 13년
吏曹口傳政事以申鴻周爲昌城府使
정조 13년
傳于李益運曰右承旨右副承旨入侍
정조 13년
傳于申耆曰都承旨同副承旨許遞前望單子入之
정조 13년
申耆啓曰文書出納所當審愼大臣命招事體自別而昨因春帖子出韻科次以大提學金鍾秀命招事書入啓辭而批旨允下之後不卽傳布於政院事未前有萬萬駭然當該司謁令攸司從重科治何如傳曰累次推問之下終不直招限申時如不現納當該掖隷出付刑曹爲先施威捧直招又或抵賴當嚴刑取服以此分付
정조 13년
洪仁浩啓曰大司憲執義掌令二員持平二員未差監察茶時之意敢啓傳曰知道
정조 13년
吏曹參議前望單子入之李祖承落點
정조 13년
傳于曺遠振曰右承旨入侍
정조 13년
申耆以禮曹言啓曰來正月初三日宗廟春享大祭親行時同日永寧殿依例遣大臣行祭事知委何如傳曰允
정조 13년
申耆以禮曹言啓曰來正月初三日宗廟春享大祭親行時省牲省器之節依例以親臨磨鍊擧行乎敢稟傳曰當親行矣
정조 13년
申耆以弘文館言啓曰本館上番姑陞入直事甚未安校理尹光顔由限已過卽爲牌招入直何如傳曰允
정조 13년
洪仁浩以吏曹言啓曰本曹佐郞韓光植呈狀內矣身素患痰癖之症當寒添劇萬無供職之勢斯速變通云身病旣如是沈重則今當都目大政不可强令察任今姑改差何如傳曰允
정조 13년
洪仁浩以兵曹言啓曰今十二月二十日文臣朔試射日次而都目政事相値不得爲之之意敢啓傳曰知道
정조 13년
兵曹啓目粘連沃川郡守宋守淵淸安縣監李宗魯大興郡守金絅來韓山郡守李潞秀延豐縣監鄭涑等矣忠淸兵營今秋習操時試藝居末各杖八十竝收贖公罪是白有良厼向前宋守淵等罪狀乙良右律以施行何如判付啓依允爲旀宋守淵李潞秀乙良功議各減一等鄭涑乙良功減一等爲良如敎
정조 13년
李益運以承文院都提調意啓曰院寫字官前銜趙命洙白弘奎洪履運李聖臣崔宗赫崔文遠陞實代肄習洪允翕崔宗鎭吳命養李最秀白成殷金尙桓依例陞補付軍職冠帶常仕童蒙崔鎭垕崔純遠方完哲宣寬得申明喆劉在信金煒崔冕李孟孫金健鍾金鼎桓筆才頗有成就之望屬于本院肄習使之鍊業何如傳曰允
정조 13년
刑曹啓目粘罪人鄭盤奉更加各別嚴訊期於取服何如判付啓觀此獄案結語其意則前判堂已陳之見其文則氄甚繁甚支蔓而已卿等推考別出意見更覈得情以聞爲良如敎又啓目粘罪人金召史更加各別嚴訊期於取服崔米力更加嚴訊一體得情何如判付啓査推之命今至半年始乃回啓何也大抵近來本曹於死囚之獄看作等閑月六準式新反竝與月一推而不爲如許司寇將焉用諸如是而外方之臥推與不準次何以禁之乎此後月終錄啓以今朔幾次訊推罪人名下懸錄如或未準三推該堂則請推該郞則請拿事定式該房知悉載之故事以懲獄官怠慢之習爲旀本獄段疑晦多端本夫竝以待栲訊限滿除尋常箇箇各別嚴刑期於得情爲有矣萬一如前漫漶捧昭卿等難免其責兺除良觀於今次文案問目與結語都沒精神大不若前判堂之詳明判堂雖以不嫺吏文而然亞三堂之袖手傍觀亦甚未安後勿如是爲良如敎又啓目粘罪人閔師錥更加各別嚴刑期於得情何如判付啓五月判下臘月始推寧有如許有司乎當該前判堂越俸一等其後行公諸堂推考該掌吏嚴刑一次本獄段加刑取服爲良如敎
정조 13년
己酉十二月十九日辰時上御重熙堂右承旨入侍時右承旨李益運假注書洪樂游記注官趙慶遠金鳳顯以次進伏訖上曰右副承旨入侍出榻敎賤臣承命出傳右副承旨洪仁浩隨入進伏上命益運書傳敎曰鎭安大君碑石豎立時當遣承旨致祭祭文當製下以此分付奉祀孫今番大政調用事分付上命仁浩書傳敎曰今聞入侍諸承宣言三銓病勢果難參坐參政辭疏到院云吏曹參議丁範祖許遞前望單子入之待下批與參判牌招開拆坐起卽爲擧行參判之連事違召極爲未安各別嚴飭行公又命仁浩書傳敎曰歲色垂暮日夕關心者北關民事也向有別下飭敎道伯果已竭誠撫摩着意察戢乎守令之畏愼與否專係道伯彈壓如何大抵北道異於諸道吉州以北不知有道伯則逖矣遐陬王化之普被非所可論所恃者唯守令而已守令若不得人其害殆甚於饑而不賑立視其塡壑朝家於道內一二守令之有衒藝沽譽之病者尙有及聞而悶之爲道伯者不欲嚴加董勵何也後勿若前更加淬勵事今廟堂各別嚴飭而以民情民勢詳細狀聞事已有關飭於評事而尙無皁白程道姑無論稽忽甚矣更令廟堂申飭北關民事問於評事者以其見聞之便近異於道伯故耳然旣與繡衣有異亦異於通一道設賑則往來列邑上下周察必有廚傳供億之反貽民邑之弊而且其所費又當濟得幾許飢口乎此則事理較然仍以此意令道伯評事知悉擧行形止俾各論理狀聞事分付命退承史以次退出
정조 13년
行都承旨金憙病左承旨李益運坐右承旨曺遠振坐左副承旨申耆坐直右副承旨洪仁浩坐直同副承旨洪聖淵坐注書徐有聞拿處一員未差假注書沈象奎仕洪樂游仕直事變假注書金羲淳仕
정조 13년
申耆啓曰備邊司郞廳來言今日賓廳日次而都政相値不得來會云矣敢啓傳曰知道
정조 13년
申耆啓曰合辭許久闕啓事甚未安今日政新除授兩司諸臺待下批竝卽牌招何如傳曰允
정조 13년
傳于李益運曰吏兵房承旨入侍
정조 13년
以李海隣囚單子傳于洪仁浩曰分揀放送
정조 13년
洪仁浩啓曰公事出納何等莫重而今日吏曹參議李祖承肅拜已下之後始知單子之初不入徹査問委折則別監受去而有此閪失之擧云事未前有萬萬驚駭當該別監出付攸司從重科治何如傳曰允不卽摘發之司謁亦爲科治
정조 13년
注書徐有聞拿處代以沈象奎爲假注書
정조 13년
申耆以吏曹言啓曰合日都目大政本曹郞廳不可不備而正郞尹悌東奉命在外今姑改差何如傳曰允
정조 13년
申耆以吏曹言啓曰今日本曹開拆坐起時考見三道褒貶啓本則陽德縣監金重燮以何嫌貿貿只喜恂恂爲目則宜置下考而置諸中考昌城府使李宗胤以還報雖錯賑政佇效爲目則宜置中考而置諸上考殊無嚴明殿最之意該道道臣推考警責陽德縣監金重燮昌城府使李宗胤依例罷黜何如傳曰允貿貿勝於勝德之薄藝加有恂恂之容云爾則恂恂何等好題目豈可以此降考乎如以諸道貶語公看取捨則見欺犴猾不顧言行有地閥有勢力之腴邑雄弁俱屬闔眼秩以特除下送之鄕外孱文一人塞責者卿等事誠未安陽德縣監金重燮降考一款置之卿等推考
정조 13년
以徐有聞囚單子傳于洪仁浩曰分揀放送傳于申耆曰漢城左尹聞有實𧏮許遞今日政差出
정조 13년
傳于申耆曰在外及未肅拜玉堂許遞今日政差出
정조 13년
傳于申耆曰在外臺諫許遞今日政差出
정조 13년
傳于申耆日兩銓初仕應出六人尙多未區處文侍從中守令內擬郞署中作窠次次遷轉
정조 13년
都政吏批判書洪良浩參判閔鍾顯參議李祖承左副承旨申耆進啓曰虛司果有今日政區處之命矣見窠只是陵令所當次次陞付而未經一考則例不得擬五品職何以爲之敢稟傳曰勿拘擬入傳于申耆曰典籍趙得永在外兵曹佐郞中相換傳于申耆曰忠臣子孫及戊申軍功人松都西北人亦爲收用事亦爲申飭銓曹以李貞運張錫胤爲吏曹正郞李升運爲佐郞李尙度爲兵曹佐郞李羲文爲濟用主簿崔陽羽爲司饔主簿林秉遠爲尙衣主簿李永馥爲平安都事金憲球爲全羅都事徐孺修爲召村察訪金昌顯爲靑丹察訪宋東胤爲參禮察訪沈選之爲內資主簿柳範休爲禁府都事尹光垂爲典牲主簿南衡秀爲活人別提李勉輝爲景慕宮直長尹厚東爲尙衣直長金獻行爲順陵直長趙德亮爲直講崔吉憲爲光陵令朴思機爲吏曹佐郞洪大淵爲典設別提成雲柱爲掌樂主簿尹載五爲平市直長兪靖柱爲司䆃直長李憲圭爲義盈奉事李齊白爲司饔奉事閔垠爲英陵令林秉遠爲監察以尙州牧使望筒傳于申耆曰承傳之審愼銓堂豈不知之有窠則當首先擧行次擬他人而近來銓官舊習漸露或有陳置之時昨夜今朝已有別般嚴敎此後似或不然而雖以此望筒言之旣有都監承傳則何必以守令移擬乎銓官推考更爲擬入以吳在文爲尙州牧使李寅植爲价川郡守傳于申耆曰不知誰某年前偶然越點之後便作久枳向來騎省入直時卽擬臺望已有下敎而公然作窠仍不擧論此何異於向來一二武弁之事乎日前賞典陞六收用時以陞擬侍從之人騎郞無端作窠而其後亦不檢擬若此則王言人孰信之其後銓官推考前佐郞李奭濟沈奎魯勿用通淸例持正見窠直擬事分付以沈奎魯爲持平李奭濟爲正言洪養默爲尙瑞直長鄭在中爲景慕宮直長洪大應爲司䆃主簿宋煥質爲尙衣主簿任晦周爲北部奉事姜世靖爲繕工奉事朴光遇爲鐵山府使李始源爲洪川縣監南景羲爲兵曹佐郞權熻爲尙瑞副直長洪益烈爲掌樂僉正尹光垂爲監察魏光翼爲慈山府使王漢禎爲鳳山郡守申暹爲雲峰縣監李齊淵爲氷庫別提李之淳爲中部奉事鄭汝翼爲濟用奉事鄭民始爲知敦寧嚴思晩爲左尹李羲文爲工曹佐郞丁志德爲典牲主簿朴瀅源爲廣興副奉事宋煥章爲監役以价川郡守望筒傳于申耆曰無端置二副正終不擬入何也銓官推考以趙雲祥爲价川郡守洪檍爲大司憲李鼎運爲大司諫李普天爲執義鄭益祚爲司諫李百亨爲鼎運爲掌令李日運爲持平金寅燮爲獻納金星甲爲正言尹序東爲副校理柳文養爲應敎徐鼎修爲左尹徐季修爲景慕宮直長李復顯爲永禧殿令李時秀爲兵曹參判典籍單劉師坪左尹金思穆右尹徐鼎修傳于申耆曰吏曹佐郞兪漢㝢改差傳于申耆曰肅拜遲滯吏曹郞廳竝改差以朴瑞源爲吏曹正郞崔顯重爲佐郞康正夏爲典籍趙有善爲西部奉事申光直爲泰陵直長丁胤祚爲濟用主簿金成九爲軍資主簿黃基厚爲景慕宮直長尹孝寬爲金泉察訪李英實爲軍資奉事朴休源爲司宰奉事高應觀爲禮曹正郞權琇爲興海郡守金弼龍爲典籍具絳爲工曹佐郞李誠輔趙鎭坤爲童蒙敎官金樂行爲寧陵參奉林淵浩爲敬陵參奉沈鳳錫爲英陵參奉李國柱爲齊陵參奉柳肅之爲禧陵參奉李啓祚爲孝陵參奉鄭元林爲順陵參奉李燁爲貞陵參奉尹魯東爲惠陵參奉金基豐爲明陵參奉朴正圭爲假監役李萬羽爲假引儀吳大良爲定陵參奉刑曹正郞白泳鎭工曹佐郞具絳相換金宗德爲禁府都事申百祿爲監察朴沁爲禮曹佐郞成雲柱洪大淵朴趾源爲監察李斌爲黃海都事李齊淵爲章陵令李厚培爲監察鄭在中爲司僕主簿徐季修爲掌樂主簿金得範爲內贍主簿李勉輝爲氷庫別提金應斗爲典設別提丁志德爲康陵令具允德爲慶基殿令朴仁素爲典牲主簿李勉輝爲監察鄭宗柱爲氷庫別提以金履正爲大司諫宋銓爲執義南必鍚爲掌令李尙友爲持平李秉喆爲獻納鄭觀輝爲正言崔鍚圭爲金郊察訪文光瑞爲兵曹佐郞李明誠爲翼陵令閔光暹爲肇慶廟令崔光烈爲司宰主簿尹頤東爲順川郡守金健修爲長連縣監李殷模爲校理李尙度李儒慶爲副校理吳泰賢爲副修撰申宅權爲司饔主簿以司䆃主簿望筒傳于申耆曰窠窄之時如渠雜技末仕豈令相混以致許多人許久積滯乎渠雖準瓜所望不過察訪近來掌務官苟難亦莫甚瓜滿前直除相當外職此窠以蔭官擬入傳于申耆曰吏兵批政廳進去承旨事過後竝禁推以沈厚之爲司䆃主簿李益洙爲殷栗縣監金良倜爲兵曹佐郞文光瑞爲兵曹正郞柳烇爲長陵令許鞏爲兵曹佐郞洪大淵爲刑曹佐郞沈厚之爲監察兵曹佐郞金良倜典籍趙得氷相換南宮玾爲司䆃主簿李果爲直講任希一爲左通禮尹說爲刑曹佐郞
정조 13년
承旨前望單子入之金憙洪聖淵落點
정조 13년
左承旨李益運啓曰新除授同副承旨洪聖淵卽爲牌招察任何如傳曰允
정조 13년
兵批判書李𡊠參判李時秀進參議柳焵入直進參知李師濂右副承旨洪仁浩進啓曰新除授參判李時秀卽爲牌招同參政事何如傳曰允傳于洪仁浩曰未肅拜訓鍊正改差啓曰訓鍊正今當差出而擬望之人乏少以二望擬入之意敢啓傳曰知道傳于洪仁浩曰兵批虛司果至於八人之多未肅拜訓鍊正改差勿論前望新望有實職人中擬入以洪和輔爲副摠管安宗厚李長益爲五衛將金爀爲淸州營將李郁延爲大丘營將洪龍運爲洪州營將具世元爲京畿中軍任聖尹爲大興中軍李岳柱爲慶尙監營中軍金命峻爲惠山僉使李孝承爲平安監營中軍金宗燁爲龜山僉使金忠國爲德積僉使趙得壽爲牛峴僉使史廷煥爲平薪僉使朴祥煥爲右邊捕盜廳從事官吳興亮爲蝟島僉使李尙顯爲加德僉使柳進爲月串僉使金振兌爲鹿島萬戶崔德顯爲蛇梁萬戶崔廷郁爲知世浦萬戶金啓默爲所已萬戶白光郁爲幕嶺萬戶金興澤爲仇寧萬戶李明奎爲訓戎僉使金逸起爲大峴別將片重源爲阿吾地萬戶池景喆爲順天監牧官朴向榮爲晉州監牧官南正圭爲羅州營將金爔爲訓鍊正傳于洪仁浩曰訓鍊正金爔改差以李元植爲訓鍊正尹載大爲都摠經歷以蛇渡僉使望筒傳于洪仁浩曰近來邊將之前期屢朔作窠誠一痼弊前此亦有申飭則以三十朔窠前期八朔作闕仍以來月準瓜入稟是豈成說乎此望筒勿施大抵水原久勤收用豈待下敎初則不爲擧論及其有嚴敎之後始乃如是莊拙銓官事極爲未安當該銓官爲先推考水原千摠安允禧他窠卽爲調用以安允禧爲保山別將朴聖基爲淸城僉使鄭㵙爲五衛將申相文爲都摠都事曺允喆爲黑山島別將南耆喆爲訓鍊主簿李光進爲忠淸監營中軍李棡爲浦項別將鄭汝淵爲五衛將李鎭邦爲慶尙右兵虞候沈景民爲全羅左水虞候趙光鑽爲南虞候李𤈛爲訓鍊判官白東遠爲訓鍊副正以宣傳官望筒傳于洪仁浩曰柳春源之奉命摘奸不往闕外近處公廨之狀極爲駭然充軍分揀於渠足矣更擬本職難免疎忽該堂推考以李榮大爲宣傳官李仁國爲武兼洪禹九宋碩弼爲部將金光郁方允喆李潤基爲守門將柳相文爲部將金鎭鼎柳相亮爲宣傳官成鎭殷爲武兼金昊吉爲守門將李潤文爲羅暖萬戶金挺麗爲慶熙將李光浹閔琇爲訓鍊主簿宋良佑爲部將李彦一爲鎭東萬戶柳鎭曄爲神光僉使吳相祿爲訓鍊僉正柳河喆爲判官安必濟爲主簿部將洪疇九單付事承傳吳文常爲訓鍊正申光輅爲宣傳官鄭爲訓鍊主簿閔有洙爲武兼西水羅權管單李國恒乫軒洞權管單李震赫大吉號里權管單池仁涵甲巖權管單咸台五梁永萬洞權管單康漢宗廟洞權管單胡昌祖以都摠經歷李寅植作闕單子傳于洪仁浩曰父子雖無相避事若太偏仍任前職履歷使之仍用其代更爲擬入都摠經歷李寅植仍任事承傳備邊郞單趙㞳以白東遠爲訓鍊正備邊郞柳孝臣武兼李翼海相換以金宗淳爲宣傳官申光輅爲訓鍊副正李光漸爲主簿尹昇東爲宣傳官鄭光賓爲訓鍊主簿李榏爲宣傳官李時菡爲都摠都事盧尙樞爲訓鍊主簿林翰烈爲武兼蛇渡僉使崔命喆保山別將安允禧相換
정조 13년
以掌令李百亨持乎沈奎魯司諫鄭益祚正言金星甲牌不進罷職傳旨傳于洪聖淵曰只推
정조 13년
洪仁浩啓曰大司憲洪檍掌令李百亨持平沈奎魯牌不進執議李普天掌令韓鼎運持平李日運在外監察茶時之意敢啓傳曰知道
정조 13년
傳于洪聖淵曰承旨禁推分揀
정조 13년
傳于申耆曰守令邊將吏兵批初仕明日來待
정조 13년
洪仁浩以兵曹言啓曰依下敎本曹政色執吏韓大興慶尙左兵營所屬蔚山府充軍次出付畿營之意敢啓傳曰判堂處分傳敎姑不爲之下吏無異過都政後更卽出付畿營可也
정조 13년
洪仁浩以兵曹言啓曰文講武陣之逐朔課藝每年計劃居首者論賞蓋欲奬勸作成而若或名不副實始勤終怠烏在其創制之本意文臣則猶且遵用武臣近頗混圇今日抽栍較試出於策勵之擧宣傳官李仁達卽所謂劃壯而三試具不極爲駭然如許徒能讀之類豈令循例陞遷待講與陣沒卷鍊熟然後武將更爲逐篇捧講逐張鋪陣皆能通曉令兵曹草記陞遷事命下矣卽接訓鍊都監移文則宣傳官李仁達兵學指南逐篇捧講逐張鋪陣則俱爲免不云矣今日政不得陞遷之意敢啓傳曰知道待突誦能通後草記則當召試矣
정조 13년
洪仁浩以訓鍊都監言啓曰年終放砲習放今月二十五日洗馬臺爲之之意敢啓傳曰知道
정조 13년
全羅監司閔台爀疏曰伏以臣庸愚鈍拙百不猶人而幸際休明厚蒙恩渥前後歷揚罔非踰分而臣於近日所被尤爲曠絶罔功沾賞驟躋宰列不才叨榮頻忝近密雨露若偏頂踵皆恩隆天厚地報答無路集木臨淵懍惕愈切乃於千萬不意又伏奉南籓新除於銜命在途之日臣於是以感以惶如夢非眞實不知螻蟻賤品何以得此於聖明之下也噫方面之任委寄不輕宣國家之德意察民生之休戚苟或匪人而輕授將見溺職而敗事遴選之際固宜難愼而至於湖南一路素稱難治甲於諸道毋論幅員之大民物之殷卽其俗尙之詐僞獄訟之繁興種種弊瘼日增月滋自非威明足以戢奸幹局足以辦事者則其何以任剸理之責著澄淸之效以不負分憂之責哉若臣昏憒鈍劣觸事生疣從前字牧之任猶不免動輒狼狽況玆旬宣重任寧有一分可堪之望而猥荷剪拂之恩忽蒙簡畀之寵在臣隕結圖報之心豈無殫竭自效之願而惟其揣量才力無異僬僥之擧鼎理必至於顚仆臣之一身縱不足恤其於累聖簡而僨國事何哉恩命之下冒膺無路玆不得不披瀝肝血仰瀆崇聽伏乞聖慈念重務之不可輕畀察臣言之非出飾讓亟許鐫遞臣藩任以重公器以安私分千萬幸甚答曰省疏具悉卿其忽辭往欽哉
정조 13년
己酉十二月二十日卯時上御重熙堂吏兵房承旨入侍時左副承旨申耆右副承旨洪仁浩假注書洪樂游記注官趙慶遠金鳳顯以次進伏訖命耆書傳敎曰守令初仕各別擇擬事申飭兩銓今政吏批初仕窠額甚多云積仕作散人收用之命前後非一而未見對揚今番則參半收用兵批加設窠爲其疏通仍其加設至于僉正序陞後亦卽遷移事飭敎丁寧而其後未見擧行之效此意亦爲申飭上曰泮長設陞試云乎仁浩曰未聞之矣上曰初仕窠爲幾數云耶仁浩曰參奉爲十餘窠矣上曰昨日承傳人事已分付耶仁浩曰姑未見銓堂故未及傳之矣上曰近來銓家之不用承傳誠不成說向來一二銓堂雖有如此之習此後則毋敢襲謬事嚴飭政色可也命仁浩書吏曹草記批答訖仍敎曰吏兵批午前必爲收殺之意申飭可也仍命退承史以次退出
정조 13년
行都承旨金憙緣故出左承旨李益運坐右承旨曺遠振坐直左副承旨申耆坐直右副承旨洪仁浩坐同副承旨洪聖淵坐注書徐有聞病一員未差假注書沈象奎仕洪樂游仕直事變假注書金羲淳仕
정조 13년
李益運啓曰來二十五日朝參日次矣敢稟傳曰停
정조 13년
洪仁浩啓曰合辭方張之時兩司無詣臺之員事甚未安除在外外未肅拜人員竝卽牌招何如傳曰允
정조 13년
傳于李益運曰守令邊將復職初仕人入侍
정조 13년
以大司諫金履正掌令李百亨正言鄭觀輝牌不進罷職傳旨傳于洪仁浩曰只推
정조 13년
洪聖淵啓曰卽者校理尹光顔謂有情勢陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招何如傳曰允
정조 13년
以校理尹光顔牌不進罷職傳旨傳于洪聖淵曰只推
정조 13년
李益運啓曰今此皇曆京畿監營二件一件營上一件勅使所經邑分上黃海監營二件一件營上一件勅使所經邑分上平安監營四件一件營上三件勅使所經邑分上開城府江華府原春監營忠淸監營全羅監營慶尙監營咸鏡監營各一件營上事自本院依例成有旨下送京各司應爲頒賜二十三件亦爲依前頒給之意敢啓傳曰知道
정조 13년
兵曹以元厚鎭爲守禦中軍
정조 13년
洪聖淵以弘文館言啓曰本館上番無他推移之員不得已以下番姑陞入直之意敢啓傳曰知道
정조 13년
洪聖淵以弘文館言啓曰新除授校理李殷模時在黃海道殷栗縣任所副校理李尙度時在長連縣任所副校理李儒慶時在平安道順川郡任所副修撰吳泰賢時在京畿龍仁地經筵入番事緊請竝斯速乘馹上來事下諭答曰依啓
정조 13년
申耆以兵曹言啓曰本曹草記政色執吏書吏韓大興慶尙道兵營所屬蔚山府充軍事批旨內判堂處分傳敎姑不爲之下吏無異過都政後更卽出付畿營可也事命下矣罪人韓大興定將校押送次出付畿營之意敢啓傳曰判堂分揀下吏何足責此草記置之可也
정조 13년
申耆以備邊司言啓曰八江詢瘼事草記批旨潦節詢瘼有命而過秋涉冬今始草記苟踰今年是無異於欺民往復各司及該道一兩日內秩秩區別論理指一稟處事命下矣依下敎捧甘各司發關該道使之詳査牒報矣各處所報今纔齊到其一龍山運負契與各倉役人均分雇價事也惠廳所報以爲法典中旣有兩契分半之規且有嶺南間行之例運契人之必欲均分無足爲怪而稅穀卸負之役本以役人之業中年分半者則役人之加捧雖曰謬例捧旣的實行亦許久到今變改有難輕議云蓋契人輩所受役價外有他條所食之故役人之如干加食初不苛摘矣今則契人專失其他條所食而國役依舊分當彼此之間役無閑劇之別食有厚薄之異契人稱冤不是異事不可以間者謬例仍以襲用自今以後所受雇價役人契人雖升斗之微平均分半之意嚴飭分付似合事宜其一龍山募民之京畿役人見奪事也惠廳所報以爲京畿倉萬曆戊申先置於城內三南倉順治丁酉繼設於江上各倉皆有主人役人而擔負之役各有區別年久奠業則欲奪先設有主之物致此相爭紛挐之擧本廳回啓屢次見屈則今此呼訴極爲猥屑云京畿倉旣在城內役人亦應隨倉而應役則該倉主人之擔當役人不但事理當然前已相訟屢次見屈旣自本廳筵稟定式則到今呼訴事涉非理嚴治息訟似合事宜其一均廳案付致敗船隻地方官立旨相考勿爲徵稅事也均廳所報以爲若以一張立旨續續頉給則京外稅船無以充額故使之搜得新加現後頉給此後則嚴飭各鎭別將加現者隨得隨錄致敗者隨現隨頉俾無稅額減縮之患亦自本廳考其勤慢施以賞罰事更爲定式云均廳案付船隻致敗者不立代則不許頉均廳事目中本無此條而只緣外道之奸弊無窮均廳之稅額日縮該廳不得已有此立代許頉之擧而若其白徵之冤稅船也土船也身布也少無異同且均廳之創設出於先大王爲民之至德則因此而致有一夫呼冤實非仰體之道而此非但京江業船之民事情如此八路沿海亦無不然此後則毋論京外不立代則不許頉之規永爲革罷隨其所報一倂許施船隻闕額京江則嚴束各鎭別將八江船隻通同搜括使之塡代外道則付之本道毋論彼嬴此縮互相充代該廳則摠攬八路船額亦爲推移充補使稅船毋或減縮則無船者免白徵之患有船者無倖漏之弊如是定式似合事宜其一氷庫典牲署尙衣院所納草薍柴草載運船價不足收斂事也均廳所報以爲旣捧稅錢又斂船價實是疊役故每隻船價自均廳十五兩定式上下而船漢輩終不如私卜之任意往來有此稱冤之擧故又有收斂之事此後則嚴飭各鎭定爲井間各司運柴之役從其次第無得移易則十數年內不過爲一二次輪回宜無呼冤之弊云各司運柴之際如果一從井間無所移易則船價設有不足之患十數年內一兩次輪回之役雖無添價之事在船人輩係是歇役似無偏苦稱冤之端爲先痛革加斂之弊此後則一從井間之規嚴立科條永爲定式而如是申禁之後若或違越復踵前習則當該鎭長隨現嚴處似合事宜其一大柴木廛市民與內長木廛市民相訟事也平市署所報以爲取考新舊市案則康熙丙戌長木廛有大中小椽載錄處康熙乙未改修案時亦分明載錄柴木廛則自有市案以來初無一椽字擧論之事揆以訟體柴木廛爭訟事涉非理云內外廛人以此事互相爭訟立落無常矣昨年貢市堂上以大中小椽屬之長木廛而柴木廛無敢擅賣之意草記蒙允且其設廛之初椽木一種初無擧論則外廛民之請其復設爲猥越此則置之似合事宜其一汝矣島栗島所在戶曹典牲署司圃署田土被水處減稅事也戶曹所報以爲汝矣島今年潦水被災處中李昌培等所耕泥生處盡被水災一無田形稅錢盡數減給元稅田間有浦落覆沙處從所見量宜減給云司圃署所報以爲本署栗島所在位田今年稅錢尙無捧上之事而今此民情如此稅錢之從實減給云典牲署所報以爲汝矣島田土收稅己亥年以錢六十一兩零從民願永爲定式矣今年水害挽近所無特敎詢瘼又出德意當年稅錢從民願量宜減給云三處稅錢旣已量宜減給則被水之民庶可無冤而當初定稅旣從民願則豐不加納歉欲減納者民習旣可惡公用亦難繼此後依當初定式收捧似合事宜其一運負契還屬各江事也漢城府所報以爲雍正七年運負作貢之後自本府成節目啓下決給龍山民金龍元等內司郊草運納及各司公用駄運不足價之收斂於江民者使之擔當仍以作契至今遵行已過六十年轉相買賣則到今還屬各江之請決是行不得之事云當初作貢專出於爲江民救弊之意則今於年久之後還屬各江決難從施此則置之似合事宜其一麻浦靑石魚船事也漢城府所報以爲魚船停泊各隨主人其來其去本無常處前則旅客主人皆在麻浦近來則散在各江故靑石魚船亦隨主人不得都集於麻浦事勢固然則主人之役前已斥賣各江之船又欲都泊不成事理云魚船到泊無論彼江此江各隨主人之所在而去來則今此麻浦民人初旣斥賣主人又欲攘奪專利事極無狀本事勿施狀頭令攸司科治似合事宜其一望遠合亭兩契氷魚船事也漢城府所報以爲魚船之泊無處不宜買賣之利各江均賴兩契民人之或上言或擊錚覆啓見屈非止一再而又欲生心極爲無狀云魚船去來隨其利之所在則必欲都泊於一處者已不成事理而況又上言擊錚屢次見屈則今此稱冤誠極猥越此亦置之似合事宜其一鹽魚船收稅事也漢城府所報以爲廛人江民互相呼籲繡衣書啓廟堂覆奏隨其載魚之多少依露梁銅雀之例以錢代捧事定式則廛人固不可違越江民宜無所稱冤而有此呼訴廛人處嚴加操切別立科條捧稅之規一依定式而廛人江民若有違越紛紜之弊則隨現重勘之意嚴飭云該府所報誠爲得宜而此等處若不嚴加操束則廛人輩日後濫徵之習勢所必至自本府這這嚴飭俾無違越定式以致紛挐之弊似合事宜其一龍山坊設米廛事也漢城府所報以爲越岡買賣雖爲貧民之弊麻浦旣是龍山一坊之內又設一廛事例不當城內米廛亦當失利不可許施云龍山麻浦同是一坊則不可以隔岡之故疊設一廛徒爲紛挐彼此失業之弊誠如該府所報此亦置之似合事宜其一南陽府鹽船收稅事也京畿監司所報以爲本府每年結役米所縮爲百餘石稅大同裝發時船價至薄船人厭避鹽商所貿每石收稅一分柴船所賣每兩收稅一分則將爲五六百金歲給刷船之價以其所餘補此民庫事昨年該府使王漢禎因儒鄕齊訴有所論報而沿邑皆有物産收稅之規獨本府以煮鹽之處曾無此規故依他例收稅以救民弊之意題送云民庫之虧欠日增稅穀之賃船漸艱民邑之弊轉至難支之境營邑之以此爲矯救之方者容或無怪而此事在邑民雖爲救弊在江民係是創行今此詢瘼恤隱之下事當一倂革罷而不揆邑勢徒循民情亦是不通之論此則分付該道道臣本府結米縮條稅穀船價之弊營邑往復爛商從長論列枚報本司以爲柴鹽稅存罷間處決之地恐合事宜以此分付於各司及該道何如傳曰允
정조 13년
刑曹啓目粘罪人金彦脩金麟禧朴盛根等更招云云半吐半呑付丙與裂棄間其所納供終欠別白紀綱所在萬萬痛惡此等無嚴之類決不可尋常處之竝加各別嚴刑期於取服何如判付啓紛畓中閪失云云未可謂十分輸款是去乙況旀是白乎喩四字卽其然豈然之意半吐新反半呑亦未也不覈則已旣覈而以此供招歸之究竟何以戢後而懲他乎其矣等三人曹內保授司謁及行首別監捉來定限五日使之另行廉査現納之意嚴飭分付爲旀此胡大事如是推委之狀萬萬痛惡雖至許久未覈出之前決不中止此意竝以分付爲良如敎
정조 13년
原春監司尹師國疏曰伏以皇天垂佑吉地有待仙寢載移大禮順成億萬年無疆之休實基於此八域臣民愴忭惟均臣以雷肆舊物復瞻玄和益不勝摧咽之至仍伏念臣是樗櫟散材蒲柳衰質東藩新命何爲而及於臣哉綜理事務初非可論殫竭誠力猶且不逮內外歷試滾到宰班生成大恩河海難量誠雖切於隕結報莫效於涓埃惟以强策疲鈍不避夷險爲一分自效之圖前後恩除拚棄廉防未或辭巽危蹙之蹤冒沒周行一心兢惶如無所容今忽以方面重任加之於千萬無似之身伏惟聖朝器使群工孰非難愼而矧今東路荐經饑荒政急懷保蔘弊之轉痼海瘼之可矯不啻於救焚拯溺目下飭敎尤在得人乃以如臣無才能至衰劣之人苟然差擬於朝彦林立之中臣雖欲感激恩私趨走爲恭而僬僥之丘山決知難任聾瞽之聰明何以自强反復思惟無望堪當甘犯瀆擾之罪冒陳肝膈之懇伏乞聖慈諒臣匪才察臣衷懇將臣新授職名亟行鐫改以重藩任以安微分千萬幸甚答曰省疏具悉卿其勿辭往欽哉
정조 13년
己酉十二月二十一日辰時上御熙政堂諸承旨與守令邊將復職初仕人入侍時左承旨李益運右承旨曺遠振左副承旨申耆右副承旨洪仁浩同副承旨洪聖淵假注書沈象奎洪樂游記注官趙慶遠金鳳顯尙州牧使吳在文慈山府使魏光翼鐵山府使朴光遇鳳山郡守王漢禎价川郡守趙雲祥興海郡守權琇順川郡守尹頤東雲峯縣監申暹洪川縣監李始源長連縣監金健修殷栗縣監李益洙敬陵參奉林淵浩康陵令丁志德章陵令李齊淵孝陵參奉李啓祚惠陵參奉尹魯東明陵參奉金基豐假監役朴正圭假引儀李萬羽軍資主簿金成九氷庫別提鄭宗柱訓戎僉使李明奎蝟島僉使吳興亮龜山僉使金宗燁德積僉使金忠國牛峴僉使趙得壽淸城僉使朴聖基平薪僉使史廷煥蛇渡僉使安允禧月串僉使柳進鎭東萬戶李彦一羅暖萬戶李潤文蛇梁萬戶崔德顯鹿島萬戶金振兌所已萬戶金啓黜仇寧萬戶金興澤知世浦萬戶崔廷郁幕嶺萬戶白光郁阿吾地萬戶片重源宣傳官李榮大武兼李仁國部將洪禹九宋碩弼守門將金光郁方允哲李潤基以次進伏訖上曰守令以次進前兵批則邊將與初仕人自階下問職姓名訖使之退去可也仍命承旨問職姓名在文奏職姓名訖上曰此邑素多民弊爾須善爲之頤東奏職姓名訖上曰七事仰奏可也奏訖上曰何以爲治乎頤東曰當一心奉公矣上曰爾之前後落仕爲幾次耶頤東曰參下時爲兩次而參上後亦兩次見落矣志德奏職姓名訖上曰百歲老人尙在乎益運曰渠已遭故矣上曰與丁範祖爲幾寸乎志德曰九寸叔姪矣齊淵奏職姓名訖上曰今審都政雖窠窄念爾家果爲特點矣贈判書夫人已作故耶齊淵曰然矣淵浩奏職姓名訖上曰此人誰也益運曰林浚浩之弟矣啓祚奏職姓名訖上曰此人誰也耆曰故承旨李壽勛之子也上曰爾亦見水原科耶啓祚曰家舍雖在於境內而前後不入戶籍故似不得觀光矣魯東奏職姓名訖上曰爾之日前應製果善作而年前菊製所作予尙記有矣正圭奏職姓名訖上曰靈城爲幾寸耶正圭曰臣於靈城君爲四寸孫矣萬羽奏職姓名訖上曰使之試唱可也宗柱奏職姓名訖上曰爾曾以能麽兒官員參於聽政時矣爾亦記有耶宗柱曰臣尙不忘矣上曰輪對官入侍出榻敎賤臣承命出與禮賓參奉金燾掌苑別提朱南述瓦署別提金養直平市主簿金相儼造紙別提徐有年偕入進伏訖上曰該房承旨進前問其職姓名與職掌可也聖淵承命以次問職姓名訖上敎南述曰園所鑿井處方位果何如南述曰此是生己方而果甚好矣上曰爾則職掌不必仰奏退去可也上敎養直曰鑿井處果如好耶養直曰然矣上曰爾亦不必仰奏職掌矣園所董役諸人之同登筵席誠不偶然矣有年奏職姓名職掌訖上曰遺在幾許耶有年曰表紙爲三百四十六張咨文紙爲三百四十五張矣上敎耆曰申大謙着戰笠之事是豈成說緣何而忽地着此云耶耆曰似因日前嚴敎而惶懍至此矣仁浩曰下敎中旣無是敎則渠焉敢着戰笠乎誠無嚴矣上曰招問捕校査實以奏可也益運曰來初三日卽祈穀大祭受誓戒而與初二日春享大祭相値何以擧行乎王曰退定其翌日可也命退諸臣以次退出
정조 13년
己酉十二月二十一日申時上御重熙堂左副承旨入侍時左副承旨申耆假注書洪樂游記注官趙慶遠金鳳顯以次進伏訖上曰鎭安大君致祭祭文頭辭以敬祭于書塡事分付可也仍命書傳敎曰未下直守令皆令一兩日內辭朝又命書傳敎曰御藥諸品孰非緊重而藿香一味最爲日用常服之劑則前此購貿眞品未易至於今番屢有飭敎而所謂雲南品反不如廣東該譯官所爲極爲駭然如許譯官當別樣重勘而纔經萬里之行今姑參酌令該院爲先嚴治常時不能檢飭之罪在所難免該院提調從重推考來頭使行又復若此行中首譯渡江後卽其灣上定配仍以此意預卽關飭箕伯使行未渡前使之知悉命退承史以次退出
정조 13년
行都承旨金憙病左承旨李益運坐右承旨曺遠振坐左副承旨申耆坐直右副承旨洪仁浩坐同副承旨洪聖淵坐直注書徐有聞仕一員未差假注書洪樂游仕直事變假注書金羲淳仕
정조 13년
藥房都提調蔡濟恭提調鄭昌順副提調李益運啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿調攝中氣候漸臻差勝之境否臣等不任區區憂慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 13년
洪聖淵啓曰知敦寧鄭民始右尹徐鼎修除拜後過三日不爲出肅依定式推考警責仍卽牌招察任何如傳曰允
정조 13년
李益運啓曰宗廟社稷永禧殿景慕宮守門之法何等至嚴而雜人攔入全不禁斷入直軍士間或闕點至於社稷永禧殿則入直部將擅離門次事體所在極爲駭然景福宮舊光化門自有門禁而出入之人亦不禁止內官守直所軍士無端闕直慶熙宮光明殿爲善堂各有入直軍士而亦多闕點者事極寒心宗廟社稷永禧殿景慕宮入直部將及景福宮入直衛將守直內官光明殿爲善堂入直內官所當重勘而本院請推之外無他可施之罰何以爲之敢稟傳曰此皆兵判常時不能申飭之致從重推考部將等決棍取招草記衛將汰去中官令內侍府處置
정조 13년
以本司坐起進不進單子傳于申耆曰卿等聞以本司來會廾五日次對進定於今日
정조 13년
洪仁浩啓曰今日次對兩司長官當爲進參大司憲洪檍大司諫金履正竝卽牌招何如傳曰允
정조 13년
傳于申耆大臣備局堂上引見
정조 13년
傳于申耆曰知敦寧批下待開門牌招察任
정조 13년
申耆啓曰依下敎左右邊捕校盡爲招致一一査問面面看審則軍官六十人所供俱以爲初無被打於院隷之事且見各人等遍體無一傷處渠輩之假稱被打肆然倡說至於登聞之境者究厥情狀萬萬痛惡左右捕廳軍官一竝出付攸司摘發其首倡者照法嚴繩當該大將常時不能檢飭之罪宜施重勘而本院請推之外無他可施之罰何以爲之敢稟傳曰政院旣非訟曹則一向査實徒涉屑越況遍體看審無一傷處云爾則付之該大將査實言送後處分此啓辭置之
정조 13년
洪聖淵啓曰卽者副修撰金載翼以其親病陳疏徑出原跡纔已入啓矣所當直捧禁推傳旨而此與無端徑出有異推考警責何如傳曰允
정조 13년
李益運啓曰未下直守令一兩日內辭朝事命下矣諫院則旣已署經而憲府只有持平李尙友一人不得備員署經云除在外未署經外未肅拜人員竝卽牌招以爲署經之地何如傳曰允
정조 13년
以刑曹司謁趙廷舜移義禁府處之啓目傳于申耆曰王府尊嚴如渠司謁何必移送決棍次待令李枝演明日開坐時除尋常箇箇考察決笞五十度放送以校理尹光顔牌不進罷職傳旨傳于洪仁浩只推
정조 13년
洪聖淵以弘文館言啓曰本館上番姑陞入直事甚未安校理尹光顔旣有只推之命卽爲牌招人直何如傳曰允
정조 13년
洪聖淵以弘文館言啓曰本館上番闕直事甚未安修撰權坪卽爲牌招以爲姑陞入直之地何如傳曰允